Document ID: 32004R0830

32004R0830
L 127/31
JURNALUL OFÍCIAL AL UNIUNII EUROPENE
REGULAMENTUL (CE) NR. 830/2004 AL CONSILIULUI
din 26 aprilie 2004
privind încheierea protocolului de definire, pentru perioada de la 1 ianuarie 2004 până la 31 decembrie 2008, a posibilităților de pescuit și a contribuției financiare prevăzute în Acordul dintre Comunitatea Europeană și Guvernul Republicii Guineea privind pescuitul în largul Guineei
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 37 coroborat cu articolul 300 alineatul (2) și primul paragraf al articolului 300 alineatul (3),
având în vedere propunerea Comisiei,
având în vedere avizul Parlamentului European (1),
întrucât:
(1)
În temeiul celui de-al doilea alineat al articolului 15 din Acordul între Comunitatea Economică Europeană și Guvernul Republicii Guineea în domeniul pescuitului în largul Guineei (acord) (2), cele două părți au purtat negocieri pentru stabilirea modificărilor sau adăugirilor care trebuie aduse la acord la sfârșitul perioadei de aplicare a protocolului anexat.
(2)
În urma acestor negocieri, la 27 iunie 2003 a fost parafat un nou protocol de definire, pentru perioada de la 1 ianuarie 2004 până la 31 decembrie 2008, a posibilităților de pescuit și a contribuției financiare prevăzute de acord.
(3)
Metoda de alocare a posibilităților de pescuit între statele membre trebuie să se definească pe baza alocării tradiționale a posibilităților de pescuit în baza acordului.
(4)
Este în interesul Comunității să aprobe acest protocol,
ADOPTĂ PREZENTUL REGULAMENT:
Articolul 1
Protocolul de definire, pentru perioada de la 1 ianuarie 2004 până la 31 decembrie 2004, a posibilităților de pescuit și a contribuției financiare prevăzute de Acordul între Comunitatea Economică Europeană și Guvernul Republicii Guineea în domeniul pescuitului în largul Guineei se aprobă prin prezentul regulament, în numele Comunității.
Textul protocolului este anexat la prezentul regulament.
Articolul 2
(1) Posibilitățile de pescuit prevăzute de protocol se alocă între statele membre după cum urmează:
(a)
pescuit de crevete:
-
Spania: 1 050 tone registru brut;
-
Portugalia: 300 tone registru brut;
-
Grecia: 150 tone registru brut;
(b)
toniere cu plasă lungă:
-
Franța: 17 nave;
-
Spania: 17 nave;
(c)
nave de pescuit ton cu platformă și paragate:
-
Franța: 7 nave;
-
Spania: 7 nave;
(d)
paragate de suprafață:
-
Spania: 8;
-
Portugalia: 1.
(2) Posibilitățile de pescuit prevăzute de protocol pentru pescuitul de pești osoși și cefalopode pentru 2004 se alocă între statele membre după cum urmează:
-
Spania: 844 tone registru brut;
-
Italia: 750 tone registru brut;
-
Grecia: 906 tone registru brut.
(3) În cazul în care posibilitățile de pescuit cresc începând cu anul 2005, comparativ cu 2004, în conformitate cu articolul 1 din protocol, aceste creșteri se alocă proporțional cu posibilitățile de pescuit indicate anterior pentru 2004.
(4) În cazul în care cererile de licență provenite de la aceste state membre nu acoperă toate posibilitățile de pescuit stabilite de protocol, Comisia poate lua în considerare cererile de licență din orice alt stat membru.
Articolul 3
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 26 aprilie 2004.

Labels: 18
15
5
6